**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ VICEPRIMAR,**

**Administrația Domeniului Public Dr. Makkai Grigore**

**Nr. 56729 / 6654 / 12.09.2019**

**R E F E R A T D E A P R O B A R E**

**privind aprobarea unor modificări și completări asupra Actului constitutiv și al Statutului Asociației de Dezvoltare Intercomunitară ”AQUA INVEST MUREȘ”**

Asociația de Dezvoltare Intercomunitară ”AQUA INVEST MUREȘ” (Asociația) a fost constituită în data de 07.04.2008, în scopul promovării și realizării în comun a investițiilor în infrastructura aferentă serviciilor de apă – canalizare.

Asociația de Dezvoltare Intercomunitară ”AQUA INVEST MUREȘ” funcționează în baza prevederilor:

1. **Ordonanței nr. 57/2019** **privind Codul Administrativ**;
2. **Legii serviciilor comunitare de utilități publice nr. 51/2006**, ***republicată***, *cu modificările și completările ulterioare*;
3. **Legii serviciului public de alimentare cu apă și de canalizare nr. 241/2006**, ***republicată***, *cu modificările și completările ulterioare*;
4. **Ordonanței Guvernului nr. 26/2000 cu privire la asociații și fundații**, *cu modificările și completările ulterioare*;
5. **Hotărârii Guvernului nr. 855/2008**, *cu modificările și completările ulterioare*.

Hotărârea Guvernului nr. 855/2008 a aprobat actul constitutiv și statutul-cadru al asociațiilor de dezvoltare intercomunitară având ca obiect de activitate serviciile de utilități publice ce se vor constitui în vederea delegării gestiunii serviciului către un operator regional prin atribuirea directă a contractului de delegare a gestiunii.

Conform prevederilor Capitolului VII. din **Actul constitutiv**, intitulat ”*Primele organe de conducere, administrare și control”*, respectiv art. 22 din **Statutul Asociației**, administrarea Asociației este asigurată de Consiliul director, organ executiv de conducere format din președintele Asociației și încă 2 (doi) membri numiți de adunarea generală pe o perioadă de 4 ani. Componența Consiliului director va asigura cât mai bine reprezentativitatea în cadrul acestui organ a tuturor membrilor Asociației, utilizând principiul reprezentării prin rotație. Președintele Asociației este și președinte al Consiliului director.

Ca urmare a emiterii Ordonanței de Urgență nr. 57/2019 privind Codul Administrativ, art. 91, alin. (6) prevede următoarele: ”*Consiliul director este organul executiv de conducere a asociației de dezvoltare intercomunitară și este format din președinte asociației de dezvoltare intercomunitară și încă cel puțin 4 membri aleși din rândul membrilor adunării generale a asociației. Prin statut, asociații pot să prevadă și un număr mai mare de membri, cu condiția ca numărul total de membri în consiliul director, inclusiv președintele, să fie impar.*”

Conform prevederilor art. 605 din aceeași ordonanță de urgență, *”În aplicarea prevederilor art. 91, în termen de* ***60 de zile*** *de la data intrării în vigoare a prezentului cod,* ***asociațiile de dezvoltare intercomunitară constituite până la această dată au obligația de a revizui statutele și actele lor constitutive****.*”

În sensul acestor prevederi, Asociația a solicitat reviziurea Statutului Asociației prin adresa nr. 289/30.08.2019, înregistrată la sediul municipalității cu nr. 54210/30.08.2019.

În altă ordine de iei, conform prevederilor art. 11, lit. b) din Statutul Asociației aprobat în anul 2008, asociațiile au obligația plății unei cotizații anuale în valoare de 0,80 lei pentru fiecare locuitor al unității administrativ-teritoriale (UAT) membre, conform datelor statistice oficiale.

În anul 2016, prin Hotărârea nr. 7/16.02.2016, Adunarea Generală a Asociaților a aprobat revenirea la cotizația de 0,80 lei pe locuitor, fără a face vreo referire explicită la modul de stabilire a cotizației pentru Județul Mureș

Prin H.C.J.M. nr. 108 din 29.08.2019, Consiliul Județean Mureș, pe lângă modificarea prevederilor statuare legate de componența Consiliului director, a aprobat și modificarea Statutului, în sensul reglementării modului de stabilire a cotizației anuale aferente Județului Mureș la valoarea de 0,40 lei pe fiecare locuitor al UAT-urilor membre, care este deservită de infrastructura de apă-canal aflată în domeniul public al județului.

În acest sens, propunem modificarea art. 11, lit. b) din Statutul Asociației, acesta urmând să aibă următorul conținut:

 ”***Art. 11.***

 *Asociații au următoarele obligații:*

*b) să plătească cotizația anuală, în valoare de 0,80 lei stabilită pentru fiecare locuitor al unității administrativ teritoriale membre, conform datelor statistice oficiale. Pentru UAT Județul Mureș, valoarea cotizației va fi de 0,40 lei pentru fiecare locuitor al UAT-urilor din Județul Mureș, membre ale asociației. Plata cotizației anuale se va efectua în două tranșe egale, cu scadența în prima zi luna a doua a semestrului aferent*.”

Modificările aprobate de Consiliul Județean Mureș prin H.C.J.M. nr. 108 din 29.08.2019 sunt anexate la prezentul referat de aprobare.

Pentru ca aceste modificări aduse atât Actului constitutiv cât și Statutului Asociației să poată fi aprobate în Adunarea Generală a Asociației, în conformitate cu art. 21 din Statutul Asociației, fiecare asociat trebuie să își mandateze reprezentantul în adunarea generală, iar mandatul trebuie acordat expres, în prealabil, prin hotărâre a autorității deliberative al cărui reprezentat este.

Având în vedere cele expuse, supunem spre dezbatere și aprobare proiectul de hotărâre alăturat.

**Aviz favorabil al**

**Administrației Domeniului Public**

**Ing. Florian Moldovan**

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice)\*

**CONSILIUL LOCAL MUNICIPAL TÂRGU MUREȘ**

 **VICEPRIMAR,**

 **Dr. Makkai Grigore**

**H O T Ă R Â R E A nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2019**

**privind aprobarea unor modificări și completări asupra Actului constitutiv și al Statutului Asociației de Dezvoltare Intercomunitară ”AQUA INVEST MUREȘ”**

***Consiliul local municipal Târgu Mureș, întrunit în ședință ordinară de lucru,***

 Având în vedere solicitarea Asociației de Dezvoltare Intercomunitară Aqua Invest Mureș nr. 289/30.08.2019, înregistrată la Consiliul local municipal Târgu Mureș cu nr. 54210/30.08.2019 și referatul de aprobare nr 56729/6654/12.09.2019 inițiat de Serviciul Public Administrația Domeniului Public *privind aprobarea unor modificări și completări asupra Actului constitutiv și al Statutului Asociației de Dezvoltare Intercomunitară ”AQUA INVEST MUREȘ”*

 În considerarea prevederilor art. 16, alin. (2), lit. h) și k), art. 20, alin. (3) și art. 21, alin. (1) din Statutul Asociației de Dezvoltare Intercomunitară ”AQUA INVEST MUREȘ”,

Având în vedere prevederile:

* **Legii serviciilor comunitare de utilități publice nr. 51/2006**, ***republicată***, *cu modificările și completările ulterioare*;
* **Legii serviciului public de alimentare cu apă și de canalizare nr. 241/2006**, ***republicată***, *cu modificările și completările ulterioare*;
* **Ordonanței Guvernului nr. 26/2000 cu privire la asociații și fundații**, *cu modificările și completările ulterioare*;
* **Hotărârii Guvernului nr. 855/2008**, *cu modificările și completările ulterioare*,

În temeiul prevederilor art. 129, alin. (1), alin. (2), lit. d) și alin. (7), lit. n), art. 139, alin. (1) și alin. (3) și ale art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e :**

**Art. 1.** Se aprobă modificarea Capitolului VII – Primele organe de conducere, administrare și control, secțiunea ”Administrarea Asociației” din Actul constitutiv al Asociației de Dezvoltare Intercomunitară ”AQUA INVEST MUREȘ”, care va avea următorul conținut:

 *”Consiliul director este organul executiv de conducere a asociaţiei de dezvoltare intercomunitară şi este format din preşedintele asociaţiei de dezvoltare intercomunitară şi încă cel puţin 4 membri aleşi din rândul membrilor adunării generale a asociaţiei. Componenţa consiliului director va asigura cât mai bine reprezentativitatea în cadrul acestui organ a tuturor membrilor Asociaţiei, utilizând principiul reprezentării prin rotaţie.”*

**Art. 2.** Se aprobă modificarea articolului 22, alin. (1) din Statutul Asociației de Dezvoltare Intercomunitară ”AQUA INVEST MUREȘ”, care va avea următorul conținut:

 *”(1) Consiliul director este organul executiv de conducere al Asociației, format din președintele Asociației şi încă 4 (patru) membri, numiți de adunarea generală, pe o perioada de 4 ani. Componența consiliului director va asigura cât mai bine reprezentativitatea în cadrul acestui organ a tuturor asociaților, utilizând principiul reprezentării prin rotaţie.”*

**Art. 3.** Se aprobă modificarea art. 11, lit. b) din Statutul Asociației de Dezvoltare Intercomunitară ”AQUA INVEST MUREȘ”, care va avea următorul conținut:

 *”b) sa plătească cotizația anuală, în valoare de 0,80 lei stabilită pentru fiecare locuitor al unității administrativ teritoriale membre, conform datelor statistice oficiale. Pentru UAT Județul Mures, valoarea cotizației va fi de 0,40 lei pentru fiecare locuitor al UAT-urilor din Județul Mureș, membre ale asociației. Plata cotizației anuale se va efectua în doua tranșe egale, cu scadența în prima zi din luna a doua a semestrului aferent.”*

**Art.4.** Se mandatează doamna/domnul.........., reprezentant al Municipiului Târgu Mureș în Adunarea Generală a Asociației de Dezvoltare Intercomunitară “AQUA INVEST MUREȘ ”, să voteze aprobarea modificării Actului constitutiv și a Statutului Asociației, în sensul dispozițiilor articolelor 1, 2 și 3.

**Art.5.** Se mandateazăPreşedintele Asociaţiei de Dezvoltare Intercomunitară “AQUA INVEST MUREŞ”, dl.Péter Ferenc, să semneze în numele și pe seama membrilor asociați, hotărârea Adunării Generale și Actul adițional privind modificările aduse Actului constitutiv și a Statutului Asociației, conform prevederilor articolelor 1, 2 și 3 din prezenta hotărâre.

**Art. 6.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Serviciul Public Administrația Domeniului Public și Asociaţia de Dezvoltare Intercomunitară “AQUA INVEST MUREŞ”.

**Art. 7.** Prezenta hotărâre se comunică Asociației de Dezvoltare Intercomunitară ”AQUA INVEST MUREȘ” și se înaintează Prefectului Judeţului Mureş pentru exercitarea controlului de legalitate, în conformitate cu prevederile art. 252, alin. 1, lit. **c)** și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ.

**Viză de legalitate**

**Secretarul Municipiului Târgu Mureş,**

**Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**